Întreprinderea Publică Comunală „Banat”, în colaborare cu Tineretul muzical „Boemi” au organizat prima amenajare a localității Uzdin.
Pe lângă activitățile zilnice, au organizat prima acțiune de muncă, au vopsit copacii din centru, din parc și de la școala, au amenajat și au vopsit terenul de joacă al copiilor și au amenajat centrul cu decorații florale. Amenajarea terenului de joacă este foarte importantă pentru activitățile în aer liber ale copiilor, accentul pe jocul în aer liber fiind deosebit de important în dezvoltarea copiilor, mai ales în condițiile societății moderne, dependente de internet, televizor și distracțiile lumii virtuale.
Când vine vorba de prima activitate din acest an, directorul IPC „Banat”, Valentin Motorojescu a declarat că la această acțiune au participat 10 persoane și 2 voluntari, două fete, dar speră că în viitor vor fi și mai mulți și că împreună vor organiza diferite campanii pentru a avea un sat mai frumos. Comuna Covăcița a oferit sprijin financiar, iar Asociația Vânătorilor „Iepurele” din Uzdin a pregătit prânz comun.
Virginia Puia
Articolul îl puteți citi în numărul 21 din 25 mai